смешки за Биг Брадър
Звъни ми вчера жиесема. Дигам - Гарвана. 
 - Здрасти, Пуяк! 
 - Здрасти, Гарван! 
 - Кво правиш? - пита Гарвана. 
 - Вечерам - викам. 
 - Ти хубаво вечераш - вика Гарвана - обаче скиваш ли кво става? 
 - Кво? - питам. 
 - Ми Петела - вика той - дал фира! 
 - Айде, бе! - викам. - Кога? 
 - Снощи - вика Гарвана. - Пробили му дупка, докато си паркирал баварецо! 
 - Ц-ц-ц! - викам. - Бог да го прости! Ми разправях му аз да си нема работа с шиптъри, ама като не слуша.
 - Не е въпроса в шиптърите - вика Гарвана. - Птичи грип!
 - Къв птичи грип? - питам. 
 - Бе ти вестници не четеш ли?! - пита Гарвана. 
 - Отбегвам - викам. - Като четем вестници, ме боли главата. 
 - А телевизия не гледаш ли? 
 - Гледам! Биг брадър. И понекога Слави.
 - Ле-ле, Пуяк, колко си тъп! - вика Гарвана. - Ей така и ти ше дадеш фира от глупост! Бе има птичи грип, бе! Епидемия! Преди три дена гръмнаха Щрауса и Врабчето! Миналата неделя заклаха Бухала! А снощи си отишъл и Петела! Обаче заедно с него и гаджето му! Новото! Чайката! Вдеваш ли вече? 
 Аз, както вечерах, от един път спрех да вечерам. 
 - Искаш да кажеш...
 - Точно това искам да кажа! - вика Гарвана. - Епидемия, Пуяк! Птичи грип! Мори ни един по един! 
 - Може - викам - да е случайно...
 - Бе как случайно, бе! - зе да се нерви Гарвана. - Помниш ли кога взривиха Бизона и Говедото? 
 - Помня - викам. - Преди две години!
 - А, така! А помниш ли тогава каква епидемия имаше? 
 - Това не помним!
 - Тогава, Пуяк, имаше епидемия от луда крава! И освен Бизона и Говедото, тогава си заминаха и Телето, и Бивола, и Еленчето! Абе епидемия ти казвам, бе! 
 Онемех! Прав е Гарвана! А той продължава: 
 - А кога катастрофираха Кучето и Лисицата? Преди пет години! Тогава па имаше епидемия от бяс! Сега сфащаш ли? 
 Сфанах! И се укостих! Басссимамата! 
 - И сега кво, Гарван? - питам. 
 - Сега - вика Гарвана - друг изход не виждам, освен да си смениме прекорите... Да се кръстиме нещо... Кютука... Железото... Или Бетона... Иначе - лошо! Де да знам! Айде, мисли, Пуяк, мисли!
 И затвори жиесема. 
 А аз седим и мислим. Как да си сменим прекора?! Името и егенето съм си ги сменял по три пъти. Обаче там - лесно! Кихнеш седем-осемстотин евро, максимум хиляда и готово! А това е прекор! Сички ме знаят така - Пуяка! Ни съдия може да ти го смени, ни птичи грип...